text: Cyklist dræbt ved ulykke i rundkørsel i Billund
  02 februar 2012 kl. 07.17
  En cyklist blev kort før klokken syv torsdag morgen dræbt ved en ulykke i en meget trafikeret rundkørsel i Billund.
  Det oplyser vagtchefen ved Sydøstjyllands Politi:
  - En kvindelig cyklist var på vej gennemrundkørslen på cykelstien, da hun blev påkørt af en lastbil. Vi fik anmeldelsen om ulykken kl. 06.50, så det var mørkt og dårlig sigtbarhed på stedet, da ulykken skete, siger vagtchefen til TV SYD.
  Ulykken skete i rundkørslen ved SuperBrugsen i Billund. Kvinden blev dræbt på stedet.
  Politiet er nu ved at undersøge omstændighederne ved ulykken og en bilinspektør er tilkaldt for kontrollere lastbilens tekniske tilstand.
  Der er endnu ingen oplysninger om kvindens identitet.
  